DÉL-TIROL OLASZORSZÁG
Még hosszú út vár ránk.
Én már innen legurulok.
Induljunk!
Rendben.
Mikor gyerek voltam, apám egyik ismerőse
évente öt-hat alkalommal feljött ide, és én mindig vele akartam jönni.
De akkor még gyerek voltam. Sosem vitt magával.
A NETFLIX SOROZATA
Idén úgy döntöttem, így próbálok meg néhány napra kiszakadni a munkából,
a politikából, az F1-es versenyvilágból.
Üljünk le ide, Johannes!
- Iszunk valamit? - Igen, uram!
- Csirió! - Csirió!
Mi a helyzet a csapattal?
Nehéz. Nem gondoltam, hogy épp ennyire nehéz lesz,
de a Forma–1 már csak ilyen.
Óriási a különbség így,
hogy két olyan pilótánk van, akik számára az F1 új terep.
Ma reggel a Haas F1 Team bejelentette,
hogy mindkét pilóta távozik a csapattól.
Az előző szezon kicsit túl drámai volt, még nekünk is.
Bassza meg!
Hatalmas tűz ütött ki!
Ez egyszerűen borzalmas!
Idén két újonc van az autóinkban.
Teljesen belém fordult!
Mindig csőstül jön a baj.
Nehéz lesz. Tisztában vagyok a ránk váró kihívással.
Hihetetlen.
Alig indult el, az egyik debütáló pilóta számára véget is ért a futam.
Attól, hogy még senki sem csinálta, nem feltétlenül rossz.
Ha csapatként nem tartunk össze, a süllyesztőben végezzük, tudod.
Össze kell tartanunk, és túl kell élnünk a szezont.
Hosszú még az út.
Kibaszott hosszú.
MEGMÁSZNI A HEGYET
BARCELONA SPANYOLORSZÁG
Hölgyeim és uraim, ez itt az 51. Forma–1 Világbajnokság Spanyol Nagydíja,
amit immár 31. alkalommal rendeznek meg Barcelonában.
Ezután ránk férne három nap Amszterdamban.
Elpöfékelnék egy hétig.
Túl sok a kamera.
- Valamiféle celeb vagy? - Jó reggelt!
Izzasztó nap elé nézünk.
Vízre akarok szállni.
- Ahhoz nincs elég meleg. - Megfagynék. Vastag úszóruha kellene.
- Haláli, ahogy itt fogom. - Az!
Egész idő alatt.
Bekaphatjátok!
A 2021-es szezonba lépve a Haas nem ugyanaz, ami volt.
Ez kétségtelen.
A Haas anyagilag nehéz helyzetbe került
2020 végére…
Ja, én főzöm magamnak a kávét.
…és tőkeinjekcióra volt szüksége ahhoz, hogy biztosítani tudja a csapat jövőjét
és valamennyi alkalmazott megélhetését.
Ez végül egy oligarcha tulajdonában álló orosz műtrágyagyártó vállalattól érkezett.
Nem oligarcha. Csak egy műtrágyás csávó.
Vesznek minket?
Tessék?
Benne leszünk a filmben?
Igen. De lényegtelen.
Megszoktam, tudja? Ne aggódjon!
Nincsenek titkaink.
Nekem sem, de nem vagyok filmhős.
Maga a főnök, maga a főhős.
- De ez jó dolog. Hisz szponzor. - Igen.
Mr. Mazepin a világ egyik, ha nem legnagyobb műtrágyagyártó cégének,
az Uralkalinak a tulajdonosa.
Ha nem kerestünk volna partnereket, szponzorokat,
ma nagy eséllyel nem lennénk itt.
Küldtem néhány észrevételt.
Adtam néhány javaslatot.
Rendben, visszaírok, csak van egy kis dolgom.
Ráér.
Dimitrij jelentős finanszírozással támogatja a csapatot.
Ebben a szezonban végig ott van.
A szponzoraink nem csak azért vannak,
hogy pénzt adjanak, mi pedig versenyezzünk.
Mindig vannak elvárások. Kérdés, hogy mik azok.
A Haas külseje idén teljesen megújult.
A Mazepin-forrás egyértelműen tükröződik az autón.
Kinek az ötlete volt az orosz színvilág?
Ez nem is orosz színvilág.
Lehetne akár amerikai vagy brit is.
A színek ugyanazok.
Tudod, hogy szeretek nagy port kavarni.
De nem csak a csapatszín változott.
- Jó reggelt! - Helló!
Nyikita Mazepin, Haas F1 Team.
- Viszlát a pályán. - Igen.
Apám most a csapat szponzora.
Igazán egyedülálló a kapcsolatunk.
Szerintem összesen
úgy 12 vagy 15 futamomat hagyta ki,
pedig életem során már több mint 400 futamom volt.
Igen, figyelj, a kapcsolatunknak most szakmainak, és nem barátinak kell lennie.
Persze, barátok vagyunk,
de van egy közös célunk, és mindenkinek tennie kell a dolgát.
Minden eddigi sikeremet és kudarcomat
együtt, egy családként éltük meg,
és bármi legyen is, mindig mellettem áll.
Szerintem Nyikita Mazepin nagyon jó pilóta.
Óriási tehetségnek tartom.
Kicsit több szerencsével célba ért volna.
Tavaly harmadik volt az F2-ben,
pedig nagyon erős volt a mezőny.
Szóval, Nyikita, a Forma–1 világában még új vagy,
de sokan sokféle véleménnyel vannak rólad,
az apádról és az apád pénzéről,
anélkül, hogy ismernének. Milyen érzés?
A kritika nem rossz dolog.
Bármennyi szart hozzám vághatnak, én versenyezni jöttem.
Versenyezni fogok, és maradok.
Szerintem a munkám része felismerni, hogy ebben a sportban szeretik a konfliktust,
mert az hoz kattintásokat.
A Haas két újonca rendkívül fontos a sport számára.
- Minden jót! - Köszönöm az idődet!
Az egyikük azért, mert a csapat az apja szponzorációjának köszönhetően
lehet ott a rajtrácson,
a másik pedig azért, mert a motorsport egyik leghíresebb nevét viseli.
- Akkor most mondjam a nevem? - Igen.
Rendben.
Mick Schumacher vagyok, 22 éves, és a Haas pilótája.
Mick Schumachert nem kell bemutatni.
Maradj ott!
Az apja hétszeres világbajnok.
Mick a fia, figyelemre méltó családfával.
Fantasztikus volt ott lenni és látni apám munkáját.
Ő a Forma–1 legnagyobb alakja, és az is marad.
Forma–3-at és Forma–2-t kellett nyernem, hogy itt lehessek.
Nyilvánvalóan nagy a felhajtás a Schumacher név miatt,
de nem különösebben izgat.
Nem újdonság, már hozzászoktam.
Üdv!
Helló! Jól vagy?
Igen, és te?
Jól, köszi!
Fotózás lesz. Ide nézzen!
Kifejezetten magának készült.
Menjünk fel!
- Jó reggelt! - Remek.
Szia, Micky!
Klassz, hogy Mick személyében német pilótánk van.
Micknek hála nagy a német szponzorok érdeklődése.
Főleg így, hogy Schumacher a neve.
Németországban ez a név még mindig legendás.
Nem éri a lábam a földet.
Kitűnő. Közvetlen és barátságos.
Olyan kis csapattal, mint a Haas, nehéz talpon maradni.
Próbálsz mindent megtenni a túlélésért.
Mert ezt kell tenned.
Jelen helyzetben a büszkeségemet is félreteszem.
Jó, köszönöm.
Fordítva, igen.
Orral előre.
- Orral előre? - Orral arrafelé.
„Orr” és „farrész”, igaz?
- Csónakorr? - Igen, csónakorr.
Természetesen nem kell beleülnie.
Nem tudnék kiszállni belőle.
A csónakom.
Reklámozunk szaunákat, fürdőkádakat vagy bármit, amit kell.
Része a szerződésünknek, meg kell tenni.
Guenther, a szaunaguru. Tökéletes mellékállás.
Húsz éve még házakat árultam, biztosan azért.
Alex, valóra vált az álmom. Aldi-katalógusban szerepelek.
Ez…
Szerinted ez életem célja, bekerülni egy Aldi-katalógusba?
HÁROM NAPPAL A FUTAM ELŐTT
Helló, Guenther! Hogy van?
A Haas korábban sosem futtatott újoncokat.
Befolyásolja-e ez a hozzáállását?
Kibaszott balfékek!
Guenther Steiner szelídebb oldalát fogjuk látni?
Két kibaszott idióta vezeti az autóinkat.
Ez elfogadhatatlan. Változások lesznek.
Hogyan alkalmazkodik az újoncokhoz?
Alkalmazkodom. Racionális vagyok. Tudom, hogy nekik is minden új.
Nyomást helyezni rájuk a legrosszabb döntés lenne,
ellenkező hatást érnénk el. Tapasztalatot, önbizalmat kell szerezniük.
Csak utána tudnak teljesíteni.
A Haas olyan, mint egy családi vállalkozás.
Mind közel állunk egymáshoz.
Te jó ég!
Akkor kurvára azt hittem, szétszakadok.
Idén a legfontosabb, hogy új családot építsünk.
Kérnénk egyet veled és Mickkel.
Ide állhat.
Hogy felkészítsük őket a következő évre, és újra versenyképesek legyünk.
Csak össze kell tartani, és végigvinni a szezont.
A csapat megmenekült, ez a lényeg.
Igen. Ez most a legfontosabb, innen már tudunk építkezni.
Sokba fog fájni, ha Nyikita folyton összetöri az autót.
- Előbb-utóbb igen. - Aha.
A szezonkezdet nem volt egyszerű Nyikita számára.
SZAHÍR BAHREIN
És Nyikita Mazepin kicsúszik!
A kurva életbe!
Nyikita Mazepin első nagydíja pontosan három kanyarnyit tartott.
És Mazepin a kavicságyban!
IMOLA OLASZORSZÁG
A kurva életbe!
Nyikita Mazepin nekiütközött.
Átesett a Mazepin-féle tűzkeresztségen.
PORTIMÃO PORTUGÁLIA
- Nyikita Mazepin az. - Hát persze.
Messziről kerüld el Mazepint!
Kész katasztrófa a srác.
Összefoglalnád néhány szóban a mai napod?
- Inkább nem. - Rendben.
Nyikita küszködik egy kicsit, de szerintem bele fog jönni.
Nehéz fenntartani a higgadtságot, de muszáj.
Ha most túlreagáljuk, semmi jó nem sül ki belőle.
Mick jó úton van. Jó irányba halad.
Ott a kockás zászló, Mick.
- Szép vezetés volt. - Igen. Remek volt az autó. Köszönöm.
Bár a Forma–1-et tekintve Mick talán kicsivel felkészültebb,
ez mindkettejük számára nagy lehetőség, nagy lépés.
Nem valami jó itt a hangulat.
- Mit tehetnék? - Hát, igen.
- Küzdeni kell tovább. - Ja.
Szép volt! Köszönöm.
PÉNTEK SZABADEDZÉS
Nyikita Mazepin a szezon eddigi összes futamán lassabb kört autózott,
mint csapattársa, Mick Schumacher,
így bizonyára mindent megtesz, hogy itt végre bizonyítson.
Nyikita Mazepin nagyon lehangolt.
Nem tudja kezelni az autót, nem érti, hogyan működik.
Ahányszor az autóba ül, az önbizalma egyre csak csökken.
Egyre nagyobb a feszültség.
A névadó szponzor részéről mindig nagy a nyomás,
főleg, ha a vállalat vezérigazgatója az egyik pilóta apja.
A kívülről érkező nyomás óriási.
Izgalmas hétvégére számítok Barcelonában. Elég jól ismerem a pályát.
Volt szerencsém nagyon gyors autókat vezetni itt.
A különféle junior kategóriákban is jól teljesítettem,
szóval előrelépésre számítok.
A hátsó gumik hőfoka jónak tűnik.
Az elsőké még csökkenni fog a kör alatt.
- Rendben. Vettem. - Oké.
Ez egyszerűen téboly!
- Jól vagy? - Minden oké.
Mazepin visszatér a pályára, kavicsokat szórva mindenfelé.
Ennek a többi pilóta nem nagyon fog örülni.
A kurva életbe!
Jól kellene menjen, hisz ismeri a pályát. Végig ezt mondogatta, hogy ismeri.
Ha vége, beszélek vele. Meglátom, mit mond.
Mondd el, mit éreztél!
Visszajelzést kértek? Megkapjátok.
Változtatunk, de mindig az ellenkezője történik annak, amit kérek.
Most is csak visszalépés történt.
És miért vagyok lassúbb az egyenesekben, mint a csapattársam?
Megnézem még egyszer. Várj!
Nagyot javítottál a körön, Mick.
Szép munka!
Az autó remek volt. Jó volt vezetni. Köszönöm.
Remek.
Nem értem, miért szajkóztátok, hogy javítsak a harmadik körben,
amikor lehetetlen.
Láttuk, hogy volt, aki később ment jó időt, ez minden.
- Én nem. - Vettem.
A rohadt életbe! Ezért utálnak téged!
Emiatt a szarság miatt.
Egyszerűen vezethetetlen.
Minden, ami az eddigi szériákban ment, az most lehetetlen.
Oké, hogy a következő évre koncentrálunk, de vezetnem most kell.
Nem értem, hogy vezeti.
- Nem sok barátunk van itt. - Hát, igen, nem sok.
Mindenki magával törődik.
Újoncok esetében a magabiztosság az eredményektől függ,
és Nyikita szemszögéből úgy tűnik, Mick lenyomja őt.
És ez a tudat földhöz vágja.
Francba! Hol elkaptam, hol alulkormányoztam vagy túlkormányoztam.
Csomó mindent próbáltam.
Ezért kell megbeszélnünk, hogy lássuk, mit tudunk tenni.
Számítana-e, ha kicserélnénk az autót?
Remek.
- Jó buli volt. - Az.
Általános megjegyzés.
Óriási a különbség a C1-es és a C3-as gumik között.
A C1 számomra vezethetetlen.
Ez nem is versenyzés. Inkább csak próbálsz a pályán maradni.
A C3-ast számításba sem akarom venni, mert egyáltalán nem értem.
Mármint a C1-et?
- Igen, a C1 vezethetetlen. - Oké.
Nem akarok beszélni róla. Nem érzem az egyensúlyt…
Jól van. Koncentráljunk a C3-ra!
Válthatnánk pár szót, ha végeztél?
Először is tudnod kell, hogy segíteni akarunk,
de neked is segítened kell.
Ne légy agresszív, amikor a rádióba beszélsz!
Semmit nem érsz el vele. Tartanak tőled.
De ha nyápic vagyok…
Nem kell nyápicnak lenned. Nem azt mondom, hogy smúzolj.
Elég, ha semleges vagy, érted?
A „minden kurva szar” hozzáállással semmit nem érsz el.
Azzal, hogy jópofizok, kurvára nem fogom megtartani a helyem.
Ha nem tartunk össze, mindenki a süllyesztőben végzi.
- Én igyekszem. - Igen…
De azzal jönnek, hogy javítanom kell a harmadik körben,
mert Micknek is sikerült.
De próbálkoznod kell, Nyikita.
Egyre közelebb vagy Mickhez. Tudom, hogy ez volt a legfőbb bajod.
Semmiféle varázstrükk nem kell az autóhoz, Mick egyszerűen jobban kezeli.
Mit kell tennünk?
Jelen pillanatban úgy gondolom, hogy a legjobb az lenne,
ha megpróbálnánk csinálni nekem egy másik autót.
Pedig ugyanaz az autó.
Akár hiszed, akár nem, az autó ugyanolyan.
VASÁRNAP A FUTAM
Ragyogó napunk van itt, a Földközi-tenger partjainál.
Üdvözlünk mindenkit az 51. Forma–1 Világbajnokság Spanyol Nagydíján,
a Circuit de Barcelona-Catalunyán.
- Helló! - Hogy vagy?
Kissé idegesen.
Miért már megint?
Gyorsabban akarok menni.
Mindannyian ezt akarjuk.
Mi a legnagyobb különbség az autóinkban?
A másiknak alacsonyabb a hátsó menetmagassága,
így jobb a hátsó tapadása.
Bevethetnénk ezt nálam is?
Rendben.
Az F1 világában brutális érzés, amikor valami nem sikerül.
És az eredményeim alapján egyértelmű, hogy az autó vezethetetlen volt,
újra és újra.
Minden Forma–1-es pilótának hinnie kell, hogy ő a legjobb.
Ez az alapmentalitás.
Szóval ha valaki ugyanolyan felszereléssel nem tudja felülmúlni a csapattársát,
megkérdőjelezi a motort,
a sebességváltót…
„Ugyanaz az autóm? Ugyanaz az alvázam?”
Az autó minden egyes alkatrészét megvizsgálja,
mielőtt magára összpontosítana.
Mindenki ugyanazt a felszerelést kapja.
Ezt szerződés írja elő. A mi csapatunknál biztosan.
Szerintem ez az egész dráma csak babona.
A pilótáról szól, hogy kicseréltethesse az autót.
Hiába, mert ha a pályán nem vagy jó, azzal nem leszel gyorsabb.
Óriási a nyomás ezeken a srácokon,
amikor a Forma–1-be érkeznek, és próbálnak túlteljesíteni,
ami lehetetlen, hisz rajtuk kívül van még 18 másik remek pilóta.
Azt hiszik, ez valami varázslat. Ez nem varázslat, ez sport.
- Sport, amihez kemény munka, kitartás… - És pénz kell.
Pontosan. Pénz nélkül nem fog menni.
Eljött a futam napja itt, Barcelonában. Ez a szezon negyedik fordulója.
Újabb gyenge kvalifikáció miatt Mazepin ismét az utolsó rajthelyről indul,
csapattársa, Mick Schumacher mögül.
Rádiópróba.
Tiszta és érthető.
És elrajtol a barcelonai futam!
- Próbálj felzárkózni a többiekhez! - Vettem.
Mick Schumacher nagyon jól rajtolt.
Mick remekül teljesít a Haasnál, nemde?
A hátsóknak annyi!
Mick Schumacher,
George Russell,
Nicholas Latifi,
és leghátul, leszakadva Nyikita Mazepin.
Nem sok van a hátsókból.
Mazepin kissé küszködik.
A gumik nem örülnek neki.
Lewis Hamilton utolérte Mazepint.
Milyen az egyensúly?
Nem jó!
Fél másodperccel lassabb, mint az előző körben.
Jó lenne, ha bele tudnál taposni kicsit.
Megteszem, amit tudok.
Ez borzalmasan alakul.
Ha jobban taposom, csak rosszabb.
Kockás zászló, Mick. Kockás zászló.
Kemény menet volt.
Az autót nagyon nehéz vezetni. Az egyensúly ég és föld.
Teljesen az ellentéte.
Figyelj! Én is azt gondolom,
hogy ekkora különbség nem lehet.
A baj nem jár egyedül, tudod?
Mit műveltek a fiammal?
Szerintem a csapat nem tudja, mit tegyen.
Ha valami nem változik,
hivatalos levélben fogom kérni a finanszírozás és részvétel felmondását.
Óriási gond lesz a pénzzel.
És ők majd eldöntik, mi legyen.
Mert ez nem mehet így a végtelenségig.
„Csináljuk, próbálkozzunk!”
Három futam óta próbálkozunk, és ha az Uralkali kilép, vége a versenyzésnek.
Cseréljünk autót!
Mindenki tudja, hogy valaki előnyt élvez.
- Pont ezért… - Lehet, hogy kiszállunk.
Szólni akartam, hogy odajött hozzám Dimitrij,
és azt mondta, hivatalos levelet fog küldeni.
Miről?
A kivonulásról.
- Miféle kivonulás? A Forma–1-ből? - Aha.
Miért?
Szerinte különbség van az autók között.
Folyton ezt hajtogatja.
Így vagy úgy, de meg kell oldanunk ezt a helyzetet.
Guenther idén nagyon furcsa helyzetben van,
mert a Haas számára 2021 a túléléséről szól.
Túl akarják élni az idei év futamait, hogy aztán 2022-re koncentrálhassanak.
Csak össze kell tartania a csapatot, és eljutni velük a végéig.
DÉL-TIROL OLASZORSZÁG
Milyen magas a Tabaretta?
- 2550 méter. - 2550 méter, az igen!
Lassan!
Oké.
Ne aggódj! Nem stresszelek.
Mi újság Nyikitával?
És főleg az apjával?
Szerződésünk van az Uralkalival,
amit remélhetőleg tiszteletben tartanak.
Nem lehet csak úgy beszambázni a Forma–1-be,
és elvárni, hogy minden azonnal a kívánságod szerint legyen.
A francba!
Elég fárasztó, tudod?
Mentálisan, hisz óriási a felelősség.
Sok alkalmazottunk van,
és felelősséggel tartozom értük.
Semmi félelem.
Kicsit extrém a Forma–1 világa.
Bármit teszel, bárhogy döntesz, agyonelemzik, és ez óriási nyomást jelent.
Megbír a kötél, igaz?
Folyton borotvaélen táncolsz. Sosem vagy a komfortzónádban.
A nyári szünet lehetőséget ad visszavonulni és megemészteni a dolgokat.
Mit mondanék Nyikitának?
„Tedd, amit kell, hogy kitisztítsd a fejed,
és tisztán tudj gondolkodni. Emészd meg a dolgokat!
Dolgozd fel, engedd el,
mert a túléléshez össze kell tartanunk.”
MOSZKVA OROSZORSZÁG
Szép munka!
Így tovább! Jól csinálod!
Nagyon jó érzés hazajönni.
Ha van hely, ahol nem F1-es pilóta vagyok, az Oroszország.
Az a rengeteg feszültség,
amit az utazás, a verseny és a nehéz pillanatok okoznak…
Balegyenes!
Jó. Szép munka. És… ez az! Lazábban!
Nagyon fontos kikapcsolni és kiereszteni a gőzt.
Barcelonában nagyon rágörcsöltem.
- Az első szabadedzésen. - Nem csak ott. Bahreinben is.
Nem is tudom…
Ha több mint egy másodpercre vagy a csapattársadtól, ott valami nem oké,
és egyszerűen elveszítetted az önbizalmad.
És ez a második futamon is folytatódott,
én pedig kezdtem aggódni,
mert valami tényleg nem stimmelt.
Bahrein óta minden széthullott.
A Forma–1 kétségkívül nagy előrelépés.
Kimész, a határaidat feszegeted,
és ha túlfeszíted a húrt,
máris megpördülsz vagy falnak csapódsz.
Kellő önbizalom nélkül
képtelen vagyok kiaknázni az autóban rejlő lehetőségeket.
Guenther kétségkívül támogatott, amikor arra volt szükségem,
mert sebezhetőnek éreztem magam,
ugyanakkor nyíltan kifejezte, ha elégedetlen volt.
Bizonyos tekintetben egy kölyök vagyok a Forma–1 hatalmas világában.
Most már magabiztos vagy?
Igen, nagyon is. Szerintem…
Számomra Szocsi az év legnagyobb futama.
Úgy érzem, tökéletesen felkészültem Szocsira.
Ez lehet az egyik olyan futam, ahol bármi megtörténhet.
A csapattársad ellen versenyzel, tehát a kérdés, hogy ki végez előrébb.
Jó lenne, ha ezen a hétvégén előtte végeznél.
SZOCSI OROSZORSZÁG
Itt vagyunk a Világbajnokság nyolcadik Orosz Nagydíján.
„Le a csuklyát!”
„Ja, ma vettem a csukát.”
„Ne, várj…” Á, úgyse…
- Horrorra akadva? - Aha.
Helló!
- Hogy vagy? Minden oké? - Aha.
- Télikabát. - Igen, megfagyok!
Jó reggelt!
Üdv Oroszországban!
Tipikus Oroszország.
Hová megy ilyenkor?
Ayao-san!
- Minden oké? - Igen.
Jó itthon lenni?
- Kész őrület. - Ja.
- Tudod… - Még jó, ez a hazai futamod.
Basszus!
Nagyon kemény év ez Nyikita, az apja és a Haas számára.
Szóval ahhoz, hogy a csapat egyben maradjon,
fontos lenne, hogy a hazai futamán Nyikita ne pördüljön meg, ne balesetezzen,
végigvigye a futamot, visszanyerje az önbizalmát, és bizonyítsa, itt a helye.
Az Orosz Nagydíj a legfontosabb a Mazepin család számára.
Már eleve az nagy dolog, hogy itt vannak.
Az Uralkali neves nagyvállalat Oroszországban.
Ez Nyikita első éve Oroszországban.
Meg akarják mutatni honfitársaiknak, mire képesek,
és ez extra nyomást helyez rájuk, szóval elég nagy a feszültség.
Ha jók az eredményeid, mindenki elégedett,
és én szeretem, ha a partnerek elégedettek.
Tartottak-e attól, hogy Dimitrij visszavonja a szponzorálást?
- Nem szeretnék erről beszélni. - Oké.
VASÁRNAP A FUTAM NAPJA
Szocsiba érve úgy tűnik, a Haas meghallgatta pilótáját, Nyikita Mazepint.
Hazai nagydíjára új kasztnit kapott.
Kérdés, hogy változtat-e ez bármin.
Ne feledjük, a Haas idén még nem szerzett pontot,
és az elmúlt tizenhárom futamon Mick végzett előrébb.
Két perc van hátra. Két perc.
Indul az Orosz Nagydíj!
Még világít az öt lámpa, de most kialszik, és rajt!
Sainz szélárnyékot kap. Hamilton belső íven próbál előzni.
Schumacher összeér Giovinazzival.
Ez megrongálhatta a kocsit.
A francba!
- Jól rajtolt. - Aha.
Szép volt, haver. Szép első kör.
„Adj neki” üzemmód.
Mick, a hatos beállítás kell.
Hatos beállítás, mert gond van.
Hatos beállítás.
Mick, ki kell hívnunk.
Állj ki a boxba!
Nem tudjuk megoldani ebben a hanyatló helyzetben.
Sajnálom. Kérlek, gyere ki a boxba!
Mick Schumacher, a Haas pilótája kiállt a versenyből.
Mondjátok, min javítsak, kérlek!
Gondolj a fékegyensúlyra! Állítsd be a pozíciót, ha szükséges.
Enyhe szemerkélést látok.
Értettem.
Nyomon követjük.
Négy körrel a vége előtt enyhe esőzés várható.
- Ki kell mennem köztes gumikért! - Vettem.
Biztosan szükség van köztes gumikra?
Igen.
Értettem. Box, Nyikita, box.
Láttam gyülekezni az egyre sötétedő felhőket,
és… nem is tudom… Oroszországban másak a felhők.
Emlékszem, hogy iskolásként
ha felhőket láttam, 20 percen belül eleredt az eső,
úgyhogy őszintén szólva nem gondolkodtam.
Mazepin nagyon korán kiáll az esőgumikért.
Nagy döntés.
Jól járhat vele, ha valóban elered,
de a legtöbb csapat egyelőre kint marad.
Sebastian, úgy látjuk, az eső erősödni fog,
jöjjenek a köztesek. Mit szólsz?
Enyhül. A pálya egyre jobb.
Vettem! Maradj kint!
Elégedett vagy a gumikkal? Te döntesz, Checo. Kijössz?
Nem.
Vettem.
Előtted Mazepin.
A tapasztaltabb sofőrök még nem cserélnek gumit.
Mazepin benézte volna?
Maz, kezdjük el használni a gumikat! Használd őket!
Lando, mit gondolsz, kell a köztes?
Nem!
Kemény döntés Lando Norristól.
A középső szektor túl nedves. Norris szétcsúszik.
Mazepin lekörözte.
Oké, Maz. Szerintünk bátrabban is odataposhatsz.
„Adj neki” üzemmód.
Zseniális, haver. A töltöttségi szint hatos.
Egyre jobban esik. Bassza meg!
Oké. Vettem. Box, Sebastian, box.
Vettel rájött, hogy gumit kellett volna cserélnie.
És Norris kicsúszik!
A brit pilóta kezéből kicsúszik az irányítás.
Szegény fickó.
Kibaszott… Minden úszik.
- Nem fog menni. - Gyere ki! Kerékcsere.
Szép körök, Maz.
Csak így tovább! Jó vagy.
Utolsó kör.
Lewis Hamilton századik futamgyőzelmét aratja.
Megnyeri az Orosz Nagydíjat!
Oké, Maz, az már a kockás zászló.
Fantasztikus rajt és nyitókör, és az első kiállásig végig jól védekeztél.
Jól döntöttem a gumikról, igaz?
Sokan nem reagáltak időben,
és láthattad, hogy küszködtek, úgyhogy szép volt.
Lenyomtad Latifit és Micket.
Szép futam, haver!
Azt hiszem, Nyikita kiérdemelte a helyét az F1-ben.
Nyikita teljesítménye futamról futamra javul.
És nem csak az ideje jobb, hanem a vele való együttműködés
és az F1-beli hozzáállása is.
Köszönöm.
- Elégedett. - Igen.
- Aha. - Futamról futamra kiegyensúlyozottabb.
- Pontosan. - Igen.
Nagyon pozitív.
Nagyon jó.
- Igen. - Köszönöm.
Hiszünk egymásban.
Innen, ahol most tartunk, csak előre mehetünk,
és menni is fogunk.
- Köszönöm. - Köszönöm.
HAAS F1 TEAM: SCHUMACHER ÉS MAZEPIN EGYÜTT 2022-BEN IS
AZ IDŐSEBB MAZEPIN 2022-BEN NÖVELI A HAAS FINANSZÍROZÁSÁT
A nehéz helyzetekből tanulunk a legtöbbet.
A fiataloknak is mindig elmondom.
Nem az a lényeg, hogyan buksz el, hanem hogy miként állsz fel.
Ha tudtam volna, hogy ilyen nehéz lesz, talán nem vállaltam volna be.
Az F1-ben sosem tudod igazán, mi vár rád.
Mindig van kockázat.
De én megbirkózom vele, és igyekszem a legjobbat kihozni belőle.
Ha nem jön össze, újrapróbálom.
Sosem adom fel.
Bravó, Guenther!
Éljenek a hegyek!
Bravó, Johannes!
Éljenek a hegyek!
Bravó!
Ez az élet elixírje!
Ebben az évben sok elrendeznivalónk volt,
de végül sokat tanulhattunk a szezon során.
Még itt vagyunk, és jövőre erősebben térünk vissza.
Hogy mennyire, azt nem tudom.
Karrierem legkeményebb éve volt.
- Inkább Danielen van nyomás. - A Ferrari elénk került.
Mindkét pilótánknak pontot kell szereznie.
- Daniel túl lassú. - Egyetértünk, hogy nem értünk egyet.
A harc a végsőkig kitart.
KÉSŐBB A SZEZONBAN…
Négy pilóta esett ki.
Ezek azok a futamok, ahol bármi megtörténhet.
Te vezetsz.
Hogyan jellemeznék a viszonyukat?
Rohadt seggfej!
Nem létezik.
A feliratot fordította: Egeresi Andrea Tünde